Νίκη Βόλου (ποδόσφαιρο ανδρών)

Ο **Γυμναστικός Σύλλογος Βόλου «Η Νίκη»** είναι ελληνικό αθλητικό σωματείο το οποίο εδρεύει στη Νέα Ιωνία Μαγνησίας. Ιδρύθηκε στις 19 Αυγούστου 1924, ως «**Γυμναστικός Σύλλογος Προσφύγων**» και αποτελεί έναν από τους παλαιότερους αθλητικούς συλλόγους του Νομού Μαγνησίας και όλης της Θεσσαλίας γενικότερα. Αγωνίζεται με τα χρώματα της Ελληνικής σημαίας, το μπλε και το λευκό και χρησιμοποιεί ως έμβλημα τη Νίκη, θεότητα της αρχαίας ελληνικής θρησκείας. 
Το ανδρικό τμήμα ποδοσφαίρου του Γ.Σ. Νίκη Βόλου αγωνίζεται στο δεύτερο τη τάξει πρωτάθλημα της Α2 Εθνικής Κατηγορίας (Super League 2), με την επωνυμία «**Γυμναστικός Σύλλογος Βόλου η Νίκη 1924 [[Ποδοσφαιρική Ανώνυμη Εταιρεία|Π.Α.Ε.]]**» και με τον διακριτικό τίτλο «**Niki Volou F.C.**».

Το ανδρικό τμήμα ποδοσφαίρου του Γ.Σ. Νίκη Βόλου αγωνίζεται στο δεύτερο τῇ τάξει πρωτάθλημα της Α2 Εθνικής Κατηγορίας (Super League 2), με την επωνυμία «**Γυμναστικός Σύλλογος Βόλου η Νίκη 1924 [[Ποδοσφαιρική Ανώνυμη Εταιρεία|Π.Α.Ε.]]**» και με τον διακριτικό τίτλο «**Niki Volou F.C.**».

Η ομάδα χρησιμοποιεί από την αγωνιστική περίοδο 2024–2025 το Γήπεδο «Παντελής Μαγουλάς», το οποίο έχει χωρητικότητα 4.000 θεατών (σήμερα 1.489 λόγω εργασιών).

## Ιστορία
### Δεκαετία 1920
 
Αρχείο:Pantelis Magoulas - Apollon Smyrnis squad 1922 (cropped).jpg|Παντελής Μαγουλάς


thumb|250px|Η ομάδα της Νίκης Βόλου το 1929.

Η ποδοσφαιρική ομάδα δημιουργήθηκε στις 19 Αυγούστου 1924, ως πρώτο τμήμα του Γυμναστικού Συλλόγου Νίκη Βόλου. 

Ο πρώτος της ποδοσφαιρικός αγώνας δόθηκε στις 26 Ιουλίου του 1925 στην πλατεία Βασιλέως Γεωργίου Α΄ κόντρα στην ΧΑΝΘ, την οποία νίκησε με σκορ 4-0.

Το 1928 η ομάδα αποκτά σε χώρο της Ν. Ιωνίας ιδιόκτητο γήπεδο, την «Κλούβα» όπως την αποκαλούσαν και δεν ήταν αναγκασμένη να αγωνίζεται στο πάρκο του Αγίου Κωνσταντίνου στο Βόλο. Εγκαταστάθηκε σε αυτό το 1930.

### Δεκαετία 1930
Τη δεκαετία αυτή η νέα ομάδα με την ονομασία Γ.Σ. «Η Νίκη» συσπειρώνει όλος τον προσφυγικό κόσμο της Νέας Ιωνίας. Η ομάδα της Νίκης και η αγωνιστική της πορεία εκφράζει τη δική τους πάλη για επιβίωση και καταξίωση. Τη δεκαετία αυτή η Νίκη επικρατεί απόλυτα στο Θεσσαλικό χώρο με την ομάδα των μεγάλων –όχι των ανδρών- διότι οι περισσότεροι ήταν αμούστακα παιδιά. Στις 30 Μαρτίου 1930 δίνει το πρώτο φιλικό με ομάδα εκτός επαρχίας και συγκεκριμένα με τον ΠΑΟΚ στο οποίο ηττήθηκε με σκορ 1-2, και ανήμερα του Πάσχα ηττήθηκε ξανά αυτή την φορά από τον Θερμαϊκό Θεσσαλονίκης με σκορ 4-2. Στις 13 Ιουλίου του ίδιου έτους νίκησε σε φιλικό ματς με σκορ 1-0 τον Ηρακλή Θεσσαλονίκης κάνοντας μια τεράστια επιτυχία για την εποχή.

Στο πρώτο πρωτάθλημα ΕΠΣΘ της περιόδου 1930–31 τερματίζει στην 2η θέση έχοντας αξιόλογο δυναμικό. Στις 30 Αυγούστου 1931 φέρνει φιλική ισοπαλία με τον Άρη Θεσσαλονίκης με σκορ 2-2, αποτέλεσμα το οποίο τότε θεωρούνταν επιτυχημένο για το ποδόσφαιρο του Βόλου.

Το 1932 η Νίκη έγινε η πρώτη ομάδα που έφερε προπονητή από το εξωτερικό, τον Ούγγρο Μάρβεϋ. Στα τέλη Απριλίου κέρδισε μέσα στην Λάρισα τον Όμιλο Εκδρομέων Λάρισας με σκορ 5-2. Στις 29 Μαΐου 1932 ηττήθηκε σε φιλικό αγώνα με 4-2 από τον Μέγα Αλέξανδρο Θεσσαλονίκης. Το 1933 κατέκτησε το πρωτάθλημα και το κύπελλο Βόλου. Μάλιστα την ίδια χρονιά στις 16 Ιουλίου συμμετέχοντας στην έναρξη του θεσσαλικού πρωταθλήματος ποδοσφαίρου παρέλασε πρώτη με σημαιοφόρο τον Παντελίδη. 

Ένα ιστορικό φιλικό με τον Άρη Θεσσαλονίκης καταγράφεται εκείνη την εποχή, στο γήπεδο της Νέας Ιωνίας, το οποίο έληξε 1-1.

Στις 18 Απριλίου του 1937 δόθηκε ο πρώτος επίσημος αγώνας με αντίπαλο τον νεοσύστατο Ολυμπιακό Βόλου. Η Νίκη ηττήθηκε με 2-1 σε ένα δυνατό παιχνίδι με πολύ κόσμο και πολύ πάθος.

Στις 8 Μαΐου 1938 νικά το Οδυσσέα με σκορ 6-1 και κατακτά το πρωτάθλημα Βόλου. Λίγες μέρες μετά συντρίβει την ομάδα των Τρικάλων με σκορ 11-0 και κατέκτησε το πρωτάθλημα Θεσσαλίας. Το 1939 νίκησε τον Ολυμπιακό με 4-1 και κατέκτησε το κύπελλο Βόλου. Στις 7 Ιανουαρίου του ίδιου έτους ήρθε η ομάδα του Παναθηναϊκού στο Βόλο και η Νίκη έχασε με σκορ 1-3.

Την περίοδο 1939–40 η Νίκη τερμάτισε στην 4η και τελευταία θέση και έδωσε αγώνα παραμονής με τον πρωταθλητή της Β΄ κατηγορίας, Κένταυρο Βόλου, τον οποίο κέρδισε δύσκολα με 4-3 και παρέμεινε στην κατηγορία.

### Δεκαετία 1940
Μέσα στα δεινά του πολέμου το ποδόσφαιρο αποτελεί μέσο εκτόνωσης, όποτε το επιτρέπουν οι συνθήκες. Την περίοδο 1940–1944 γίνονταν μόνο φιλικοί αγώνες ανάμεσα στις θεσσαλικές ομάδες με χαρακτηριστικό τους τη μεγάλη προσέλευση θεατών. 
Σε φιλικό αγώνα μάλιστα στο γήπεδο της Νέας Ιωνίας στις 1η Αυγούστου 1943 ανάμεσα στον Άρη Λάρισας και στη Νίκη Βόλου με σκορ 3-2 υπέρ του Άρη, βρέθηκαν 10.000 θεατές. Αυτή την περίοδο η ομάδα της Νίκης θρηνεί κατά τη διάρκεια του πολέμου ορισμένους εξαιρετικούς αθλητές της ενώ αρκετοί υπήρξαν μέλη της Εθνικής Αντίστασης. Μεταπολεμικά η ομάδα ανασυγκροτείται με την καθοδήγηση πάντα του Παντελή Μαγουλά δίνοντας αγώνες με τις αγγλικές συμμαχικές δυνάμεις, για λόγους κυρίως οικονομικούς αλλά και τεχνογνωσίας. 

Στις 15 Απριλίου 1945 η Νίκη δίνει φιλικό αγώνα με μια αγγλική ομάδα του στρατού και νικάει με σκορ 5-0 ενώ προηγούνταν στο ημίχρονο με 3-0. Το 1946 η Νίκη κατακτά το θεσσαλικό πρωτάθλημα κερδίζοντας τον Ολυμπιακό Βόλου με 8-1 και τον Παγασητικό με 3-1, ενώ στις 22 Μαΐου 1947 παίζει στον ημιτελικό του Κυπέλλου Ελλάδας με αντίπαλο τον Ηρακλή Θεσσαλονίκης. Η μετάβαση στη Θεσσαλονίκη έγινε δια θαλάσσης σε ένα ταξίδι 36 ωρών με ένα καΐκι καθώς η μετακίνηση από την ξηρά ήταν επικίνδυνη λόγω του εμφυλίου. Σε αυτό το ματς ηττήθηκε με 3-0. Τα έτη 1948, 1949 και 1950 η Νίκη αναδεικνύεται πρωταθλήτρια Θεσσαλίας.

### Δεκαετία 1950
Κατά τη διάρκεια αυτής της δεκαετίας η πορεία της Νίκης είναι κατακόρυφα ανοδική. Παρά τις δυσκολίες που αντιμετώπιζαν οι ποδοσφαιριστές, χωρίς δουλειά και χωρίς σωστή διατροφή, στο γήπεδο ξεπερνούσαν τους εαυτούς τους και έδιναν τα πάντα για τη νίκη.

Στα τέλη Μαΐου του 1950 η Νίκη αναδεικνύεται πρωταθλήτρια Βόλου και τον Ιούνιο του ίδιου έτους πρωταθλήτρια Θεσσαλίας νικώντας σε δύο ματς τον Ηρακλή Λάρισας με σκορ 0-1 στον πρώτο αγώνα και 3-1 στον δεύτερο. Ύστερα ακολουθούν δυνατά φιλικά ματς για την Νίκη. Στο πρώτο η Νίκη αγωνίζεται κόντρα στον Εθνικό Πειραιά τον οποίο νικά με 3-2. Στην συνέχεια δίνει δύο φιλικά με την 73η ταξιαρχία του ΔΣΕ στα οποία νικάει με σκορ 1-0 και 8-2 αντίστοιχα. Τα φιλικά συνεχίζονται και στην Θεσσαλονίκη παίζοντας με τον Μακεδονικό νικώντας στον με 2-0. Πίσω στον Βόλο η Νίκης δίνει δύο φιλικά με τις δύο αθηναϊκές ομάδες, ΑΕΚ και Πανιώνιο. Με την πρώτη αγωνίζεται στις 13 Ιουλίου και ηττάται με 5-1 και με την δεύτερη αγωνίζεται στις 26 Ιουλίου και νικά με 4-2. Στις 3 Νοεμβρίου στην ρεβάνς του 1ου παιχνιδιού του Κυπέλλου που έληξε 4-4, η Νίκη αποκλείει την Αναγέννηση Καρδίτσας με σκορ 3-0 και προκρίνεται στην επόμενη φάση, στην οποία συναντά τον συμπολίτη Ολυμπιακό από τον οποίο αποκλείεται με σκορ 1-0.

Στις 27 Μαΐου 1951 και μετά από αγώνα με τον Ολυμπιακό Βόλου τον οποίο και κερδίζει με 5-2 ανακηρύσσεται ξανά πρωταθλήτρια Βόλου. Στις 15 Ιουλίου του ίδιου έτους αναδεικνύεται πρωταθλήτρια Θεσσαλίας νικώντας τον Ηρακλή Λάρισας με 4-0. Εκείνη τη χρονιά πραγματοποιήθηκε κοινός αποκριάτικος χορός Νίκης και Ολυμπιακού Βόλου, μοναδικός στα ιστορικά δεδομένα. Παράλληλα, στις 17 Ιουνίου 1951, παρουσία τουλάχιστον 5.000 φιλάθλων δίνει φιλικό αγώνα με τον πρωταθλητή Ολυμπιακό Πειραιά και ηττάται με 1-3, παρότι προηγήθηκε στο σκορ με τον Βαφειάδη. 

Με την έναρξη της προετοιμασίας για την χρονιά 1952–53, η Νίκη παίζει φιλικό αγώνα με την ομαδα του Α΄ Σώματος Στρατού και έρχεται ισόπαλη 2-2. Στις 15 Μαΐου 1953 ανακηρύσσεται πρωταθλήτρια Βόλου νικώντας τον Ολυμπιακό με 4-3, παρότι στην αρχή έχανε με 0-3. Στην συνέχεια ακολουθούν οι αγώνες του πρωταθλήματος Θεσσαλίας, Η Νίκη θα δώσει αγώνες με τον Άρη Λάρισας. Στον 1ο αγώνα θα νικήσει με 4-0, ενώ στον 2ο θα χάσει με 1-0. Τελικά στις 21 Ιουνίου 1953 στέφεται πάλι πρωταθλήτρια Θεσσαλίας μετά τη νίκη στο τρίτο ματς με τον Άρη Λάρισας τον οποίο νίκησε με 4-0. Ακολούθησε φιλικός αγώνας μεταξύ της Νίκης και του Πανιωνίου στις 29 Ιουνίου στον οποίο οι δύο ομάδες αναδείχτηκαν ισόπαλες με σκορ 2-2 ενώ στις 11 Οκτωβρίου διεξάχθηκε νέος φιλικός αγώνας με τον πανίσχυρο για την εποχή Άρη Θεσσαλονίκης με το ίδιο αποτέλεσμα (2-2).

Η περίοδος 1953–54 είναι η πιο πετυχημένη για την Νίκη σε αυτήν τη δεκαετία καθώς ανήμερα Πρωτοχρονιάς του 1954 θα νικήσει στο Γήπεδο Αλκαζάρ τον Ηρακλή Λάρισας με σκορ 3-1 σε αγώνα που διεξάγεται για την τελική φάση του θεσσαλικού πρωταθλήματος και στον επαναληπτικό που έγινε 2 μέρες αργότερα η Νίκη κέρδισε ξανά τον Ηρακλή με σκορ 2-1 και ανακηρύσσεται πρωταθλήτρια Θεσσαλίας και παίρνει το εισιτήριο για τα προκριματικά του Πανελληνίου πρωταθλήματος στα οποία θα βρεθεί αντιμέτωπη με τη Δόξα Δράμας την οποία νικά στον Βόλο με σκορ 4-0 στις 31 Ιανουαρίου 1954, ενώ λίγες μέρες μετά, στις 14 Φεβρουαρίου χάνει στη Δράμα με σκορ 4-2. Έτσι οι δύο ομάδες οδηγούνται σε αγώνα μπαράζ που διεξάγεται στις 8 Μαρτίου 1954 στον οποίο η ομάδα της Νίκης νικάει με 3-1 και μαζί με την Παναχαϊκή είναι από τις επαρχιακές ομάδες που για πρώτη φορά με ομάδες Αθήνας και Θεσσαλονίκης. 

Στο πανελλήνιο πρωτάθλημα η Νίκη Βόλου κάνει μια ικανοποιητική πορεία καθώς τερματίζει στην 5η θέση και παίρνει τον άτυπο τίτλο της καλύτερης επαρχιακής ομάδας. Αξιοσημείωτα αποτελέσματα για εκείνη την περίοδο είναι το 1-2 κόντρα στον ΠΑΟΚ μέσα στη Θεσσαλονίκη στο ξεκίνημα του μίνι πρωταθλήματος, το 2-2 στο Βόλο ξανά με την ίδια ομάδα και το 0-0 με την ΑΕΚ στον Βόλο. 

Στις 2 Ιανουαρίου 1955 η Νίκη υποδέχεται τον Αστέρα Αθηνών και τον νικά με 3-0. Μια εβδομάδα αργότερα υποδέχεται την Παλλαμιακή και την νικά με 4-1. Στις 6 Μαρτίου νικά τον Ηρακλή Θεσσαλονίκης με σκορ 2-1, σε αγώνα για το Κύπελλο Ελλάδας και προκρίνεται στην επόμενη φάση στην οποία θα αποκλειστεί από τον συμπολίτη Άρη με σκορ 2-1.

Το 1956 ξεκίνησε για την Νίκη αντιμετωπίζοντας τον Λαρισαϊκό στο γήπεδο της Νέας Ιωνίας. Το αποτέλεσμα ήταν 5-2 υπέρ των γηπεδούχων. Στις 8 Ιανουαρίου θα νικήσει ξανά τον Λαρισαϊκό με 2-0 αυτή την φορά μέσα στην Λάρισα ενώ δύο μέρες αργότερα νικά τον Αχιλλέα Τρικάλων με 1-0 και κατακτά το πρωτάθλημα Θεσσαλίας και μαζί παίρνει το εισιτήριο για τα προκριματικά για την τελική φάση του πανελληνίου πρωταθλήματος για 2η φορά στην ιστορία της. Στα προκριματικά η Νίκη Βόλου θα βρεθεί αντιμέτωπη με τον Παναθηναϊκό, τον Απόλλων Αθηνών, τον Ολυμπιακό Χαλκίδος και τον Φωστήρα. Τελικά, η Νίκη τερματίζει στην 3η θέση του Κεντρικού Ομίλου της Β΄ προκριματικής φάσης. Αξιοσημείωτο αποτέλεσμα για εκείνη την περίοδο είναι το 0-0 που απέσπασε η Νίκη εκτός έδρας επί του Παναθηναϊκού στις 15 Ιανουαρίου του 1956, έχοντας πολύ καλή απόδοση σε όλη τη διάρκεια του αγώνα αναγκάζοντας την ομάδα των Αθηνών στην πρώτη της απώλεια βαθμών. Στο κύπελλο Ελλάδας με ικανοποιητική απόδοση η Νίκη Βόλου απέκλεισε τον τότε ισχυρό Εθνικό Πειραιώς με το ευρύ 5-0. Στην επόμενη φάση όμως αποκλείστηκε από τον συμπολίτη Ολυμπιακό Πειραιώς με σκορ 4-0 στην Νέα Σμύρνη. Τον Ιούνιο του 1956 η ομάδα της Νίκης αναχώρησε για την Βόρεια Ελλάδα για μια σειρά φιλικών αγώνων με πρώτο αυτόν με την Δόξα Δράμας από την οποία χάνει με 2-0, ενώ στον επόμενο αγώνα κέρδισε τον Ηρακλή Σερρών με 3-1. Στις 3 Ιουλίου θα αγωνιστεί με την Προοδευτική από την οποία ηττήθηκε με 3-1.

Την Πέμπτη 13 Δεκεμβρίου 1956 η Νίκη με 1.000 φιλάθλους στο πλευρό της μέσα στην Λάρισα κερδίζει ξανά τον Ηρακλή Λάρισας με 4-1 και αναδεικνύεται για δεύτερη φορά πρωταθλήτρια ομάδα της Θεσσαλίας. Οι αγώνες για την ανάδειξη πρωταθλητή Βόρειας Ελλάδας ξεκίνησαν στις 23 Δεκεμβρίου. Η Νίκη μέσα στην Αλεξανδρούπολη νίκησε τον τοπικό Εθνικό με 3-1, ενώ τρεις μέρες αργότερα αντιμετώπισε την Δόξα Δράμας και ηττήθηκε με 1-0.  

Το 1957 ξεκινά με την Νίκη να αντιμετωπίζει τον Εθνικό Αλεξανδρούπολης και να τον κατατροπώνει με το ευρύ σκορ 9-0. Λίγες μέρες αργότερα, στις 6 Ιανουαρίου φέρνει ισόπαλο χωρίς τέρματα αποτέλεσμα κόντρα στην Δόξα Δράμας και αποτυγχάνει να εισέλθει στην τελική φάση του Πανελληνίου Πρωταθλήματος. Στις 13 Ιανουαρίου του ίδιου έτους ηττάται από την Σπαρτάκ Τρνάβα με σκορ 1-3 και στις 3 Φεβρουαρίου νικά σε φιλικό αγώνα την Αούστρια Γκρατς με 2-0 κερδίζοντας και τον θαυμασμό των αντιπάλων. Στις 16 Φεβρουαρίου 1958 κερδίζει τον Ολυμπιακό Βόλου με 6-1 παρουσία 5.000 φιλάθλων σε ένα παιχνίδι που διεκόπη προς στιγμήν διότι κατά τη διάρκεια του μπήκε στον αγωνιστικό χώρο ο Αρχιεπίσκοπος Μακάριος ο οποίος ευλόγησε τα πλήθη που τον επευφημούσαν. Η καλή αγωνιστική κατάσταση της Νίκης θα αποδειχτεί και στον επόμενο αγώνα της, στις 23 Φεβρουαρίου, που θα κερδίσει τον Άρη Θεσσαλονίκης στο γήπεδό της με 1-0 με γκολ του Ζαντέρογλου. Το ίδιο έτος κατακτά το πρωτάθλημα και προκρίνεται στην προκριματική φάση του πανελληνίου πρωταθλήματος στην οποία δεν πήρε ούτε μια νίκη. Μετά από αυτήν την αποτυχία, η Νίκη προσλαμβάνει νέο προπονητή, τον Τζαμτζή. Την σεζόν 1958–59 αναδεικνύεται πρωταθλήτρια Βόλου και προκρίνεται στην φάση του Θεσσαλικού Πρωταθλήματος. Η Νίκη ξεκίνησε με επιτυχία κερδίζοντας μέσα στην Λάρισα την τοπική ομάδα του Άρη με 1-0. Όμως, στον επόμενο αγώνα η Νίκη μέσα στα Τρίκαλα ηττήθηκε από την πολύ καλή ομάδα του Αχιλλέα Τρικάλων με 1-0, η οποία κέρδισε και το πρωτάθλημα και την είσοδο στην τελική φάση του πανελληνίου πρωταθλήματος 1959. Στις 13 Νοεμβρίου 1958 η Νίκη έπαιξε φιλικό αγώνα με την Εθνική των Ενόπλων δυνάμεων και νίκησε με 4-3. Το 1958 κλείνει για την ομάδα της Νίκης με το βαρύ σκορ 5-2 από την γιουγκοσλαβική ομάδα Μπεογκράτσκι σε φιλικό αγώνα που έδωσε.

Στις 26 Απριλίου 1959 η Νίκη απέκλεισε τον Άρη με σκορ 1-0, ενώ στις 25 Μαΐου αποκλείστηκε με δυσκολία από τον Πανιώνιο στην Αθήνα με σκορ 2-1. Την σεζόν 1959-60 ανακηρύσσεται ξανά πρωταθλήτρια Βόλου αλλά και Θεσσαλίας σε έναν ξεχωριστό αγώνα με αντίπαλο τον Αχιλλέα Τρικάλων νικώντας με 2-1 σε ένα κατάμεστο γήπεδο της Νίκης από 7.000 θεατές από όλη τη Θεσσαλία. Την ίδια χρονιά η ΕΠΣΘ της απένειμε Κύπελλο μετά από επιθυμία της αθλητικής εφημερίδας των Αθηνών «ΟΜΑΔΑ». Κατά αυτή τη δεκαετία η Νίκη Βόλου και η Δόξα Δράμας είναι οι μόνες ομάδες που πρωταγωνιστούν στην επαρχία.

### Δεκαετία 1960
Στις αρχές αυτής της δεκαετίας η ομάδα της Νίκης κάνει το μεγάλο άλμα και ανεβαίνει στην A΄ Εθνική κατηγορία παραμένοντας μέχρι το 1966 παρά τις όποιες αντίξοες συνθήκες. Τιμητική σελίδα για τη Νίκη αποτελεί κατά την περίοδο αυτή η συμμετοχή των Δ. Κοκκινάκη, Χρ. Ζαντέρογλου και Ν. Τζίνη στην Εθνική Ελλάδος. Στις 5 Μαρτίου 1961 η Νίκη δίνει στο γήπεδό της παρουσία 7.000 θεατών τον κρίσιμο αγώνα με τον Ολυμπιακό Κοζάνης που λήγει 1-1. Η νίκη όμως της ομάδας του Λαρισαϊκού επί της ομάδας της Κοζάνης δίνει μια ακόμη ευκαιρία στη Νίκη η οποία στις 14 Μαΐου 1961 παίρνει πολύτιμη ισοπαλία στον επαναληπτικό αγώνα επί του Ολυμπιακού Κοζάνης με 1-1 με 3.000 φίλους να ακολουθούν την ομάδα. Στους αγώνες κατάταξης με την Ασπίδα Ξάνθης (4-0 υπέρ της Νίκης και 0-0), τον Πανελευσινιακό (1-0 υπέρ του Πανελευσινιακού και 3-0 υπέρ της Νίκης) και το Αιγάλεω (2-1 υπέρ του Αιγάλεω και 4-1 υπέρ της Νίκης) η ομάδα κατατάσσεται πρώτη και ανεβαίνει στην Α΄ Εθνική. Εκείνη τη χρονιά η Νίκη πέτυχε πανελλήνιο ρεκόρ τερμάτων πετυχαίνοντας 125 γκολ. 

Τις δύο πρώτες περιόδους της Νίκης στην Α΄ Εθνική (1961–62 & 1962–63) η Νίκη παραμένει με σχετική ευκολία στην κατηγορία μένοντας σχεδόν αήττητη στα παιχνίδια με τους "μεγάλους" του ελληνικού ποδοσφαίρου στην έδρα της τη λεγόμενη «κλούβα». Αξιοσημείωτα αποτελέσματα είναι η νίκη επί της ΑΕΚ με 2-1, το 0-0 με τον ΠΑΟΚ, το 2-2 με τον Παναθηναϊκό, ένα ματς που στέρησε το πρωτάθλημα στο «τριφύλλι» καθώς γνώρισε την ισοφάριση από την Νίκη στο 89ο λεπτό, το 0-0 με την ΑΕΚ αλλά και η μεγάλη νίκη για δεύτερη φορά εκτός έδρας επί του ΠΑΟΚ με 0-2 μέσα στο Χαριλάου. 

Τη σεζόν 1963–64 η ομάδα κινδυνεύει να υποβιβαστεί στη Β΄ Εθνική. Στις 14 Ιουνίου 1964 δίνει αγώνα κατάταξης με τον Ολυμπιακό Χαλκίδας στη Λαμία (1-1) και καταφέρνει να παραμείνει στην A΄ Εθνική. Εκείνη την περίοδο αν και κινδύνεψε να υποβιβαστεί η Νίκη, πέτυχε αξιοσημείωτα αποτελέσματα στην «κλούβα» (1-0 με τον ΠΑΟΚ, 2-2 με την ΑΕΚ και 1-1 με τον αήττητο πρωταθλητή Παναθηναϊκό αν και προηγήθηκε η Νίκη στο 21ο λεπτό όμως στο 25ο λεπτό ισοφάρισε η αθηναϊκή ομάδα). Παράλληλα, σε φιλικό αγώνα στα τέλη Αυγούστου του 1964 η Νίκη κερδίζει τον ΠΑΟΚ με σκορ 2-1. Στις 28 Οκτωβρίου του ίδιου έτους διεξάγεται φιλικός αγώνας μεταξύ Νίκης και του αήττητου πρωταθλητή Παναθηναϊκού, με αφορμή τα 40 χρόνια από την ίδρυση της βολιώτικης ομάδας, με τελικό σκορ 2-1 υπέρ της Νίκης. 

Τη σεζόν 1964–65 η ομάδα κάνει μια μέτρια πορεία και παραμένει στην κατηγορία πετυχαίνοντας αποτελέσματα όπως το 0-0 επί της ΑΕΚ και η νίκη επί του ΠΑΟΚ με 1-0. Στις 13 Μαΐου 1965 νικάει σε φιλικό αγώνα τον Ολυμπιακό Βόλου με το ευρύ σκορ 11-1, το οποίο παραμένει το μεγαλύτερο μεταξύ των δύο ομάδων. Στις 27 Ιουνίου αν και η Νίκη υπερτερεί με 1-0 με τον Παναθηναϊκό, ο αγώνας διακόπτεται λόγω επεισοδίων που προκάλεσαν παράγοντες και παίκτες του Παναθηναϊκού. Ο αγώνας όμως επαναλαμβάνεται στις 19 Σεπτεμβρίου 1965. Το αποτέλεσμα είναι ισόπαλο (0-0) και η ομάδα δίνει αγώνες μπαράζ με τον Παναιγιάλειο (2-1) και τον Απόλλωνα Καλαμαριάς (1-0) και παραμένει στην Α΄ Εθνική. Εκείνη την σεζόν κάνει και μια εκπληκτική πορεία στο Κύπελλο Ελλάδας, φτάνοντας μέχρι τα ημιτελικά για δεύτερη φορά στην ιστορία της, αντιμετωπίζοντας τον Ολυμπιακό Πειραιώς, από τον οποίο ηττάται με σκορ 4-0. Για να φτάσει στα ημιτελικά κατάφερε να αποκλείσει και τον Άρη με σκορ 2-1 στην παράταση. 

Την σεζόν 1965–66 η ομάδα πέφτει στη Β΄ Εθνική παρότι διέθετε αξιόλογους και σημαντικούς παίκτες. Αξιοσημείωτο αποτέλεσμα εκείνης της χρονιάς αλλά και της κατηγορίας ήταν το νικηφόρο αποτέλεσμα της Νίκης απέναντι στον Ολυμπιακό Πειραιώς με σκορ 1-0 στις 24 Απριλίου 1966 με αυτογκόλ του Πλέσσα. Το ματς αυτό διεξήχθη στο Εθνικό Στάδιο Βόλου ενώπιον 11.228 φιλάθλων, αριθμός-ρεκόρ στα εισιτήρια για την ομάδα της Νίκης στην πενταετία της στην Α΄ Εθνική.

Την επόμενη σεζόν κάνει μια μέτρια έως καλή πορεία και τερματίζει στην 8η θέση της βαθμολογίας, με 70 βαθμούς. Τότε γίνεται η πρόταση για μετατροπή του ονόματος σε «Ιωνικό» και τη δημιουργία της υπερομάδας «Αθλητικός Όμιλος Βόλου» (συγχώνευση με Ολυμπιακό Βόλου) η οποία όμως, δεν πλειοψήφησε. Τη σεζόν 1967–68 η ομάδα τερματίζει στη μέση της βαθμολογίας για τη Β’ Εθνική. Το 1969 έχει καλή πορεία και εντυπωσιακές εκτός έδρας εμφανίσεις.

Στα ενδιάμεσα της σεζόν 1969–70 η ομάδα της Νίκης κάνει όνειρα για επάνοδο στην Α΄ Εθνική, όμως η ομοσπονδία ανακάλυψε απόπειρα δωροδοκίας στον αγώνα με τον Πανελευσινιακό. Αυτό είχε σαν αποτέλεσμα η ομάδα να μηδενιστεί στους εναπομείναντες αγώνες μέχρι το τέλος τη σεζόν και αφαίρεση 8 βαθμών, σώζοντας στο παραλίγο την κατηγορία.

### Δεκαετία 1970
Την σεζόν 1970–71 η Νίκη κάνει κακή πορεία στην Β΄ Εθνική, γλυτώνοντας τον υποβιβασμό λόγω αλλαγής της προκήρυξης στην λήξη της περιόδου. Η απογοήτευση και η πικρία κυριαρχούν με τους φιλάθλους να θεωρούν υπεύθυνη τη διοίκηση της ομάδας η οποία και παραιτείται. Παρ’ όλα αυτά στο αγωνιστικό κομμάτι στον αγώνα για το Κύπελλο Ελλάδος με αντίπαλο της ΑΕΛ η ομάδα προκρίνεται 3-1 με τον αναπληρωματικό τερματοφύλακα Βογιατζή να αποκρούει τα 4 από τα 5 πέναλτι. Τη σεζόν 1971–72 η Νίκη τερματίζει στην 12η θέση του Δευτέρου ομίλου ενώ τη σεζόν 1972–73 η Νίκη τερματίζει 14η σε σύνολο 20 ομάδων και σώζεται μόλις την τελευταία αγωνιστική
Την σεζόν 1973–74 η Νίκη γιορτάζει τα 50 της χρόνια με τις επιδόσεις της ομάδας να είναι σχεδόν οι ίδιες τερματίζοντας στη μέση περίπου του Γ΄ Ομίλου. 

Την σεζόν 1974–75 η Νίκη υποβιβάζεται μετά από 15 χρόνια παρουσίας στις εθνικές κατηγορίες στο τοπικό πρωτάθλημα και την επόμενη χρονιά τερματίζει στην 1η θέση όντας αήττητη. Στις 16 Ιουνίου 1976 κατακτά το Κύπελλο Ερασιτεχνών Ελλάδος αφού νίκησε στη Λαμία με 2-1 την ομάδα του Π.Α.Ο. Ρουφ. Μετά από αγώνες μπαράζ στο Κριεκούκι, Χίο και Καλαμάτα καταφέρνει να ανεβεί και πάλι στη B΄ Εθνική. Την επόμενη χρονιά τερματίζει στη μέση της βαθμολογίας της Β΄ Εθνικής νικώντας στον τελευταίο αγώνα τη Βέροια με 3-2. Το 1978 η απόδοση της ομάδας είναι μέτρια. Η ομάδα τερματίζει στη μέση της βαθμολογίας. 

Στις 11 Νοεμβρίου 1979 τριάντα λεωφορεία ακολουθούν τη Νίκη στις Σέρρες για τον αγώνα με τον πρωτοπόρο στη βαθμολογία Πανσερραϊκό με τη Νίκη να ακολουθεί 2η. Ο αγώνας λήγει με 4-1 υπέρ της ομάδας των Σερρών. Η δεκαετία αυτή κλείνει με τη Νίκη Βόλου να φλερτάρει σοβαρά με την Α΄ Εθνική καθώς τερμάτισε 2η τη σεζόν 1979–80 στο πρωτάθλημα της B΄ Εθνικής με διαφορά 12 βαθμών από την πρώτη θέση.

### Δεκαετία 1980
Την δεκαετία αυτή η καλή πορεία της Νίκης συνεχίζεται δίχως να μπορεί να ανέβει όμως στην Α΄ Εθνική ενώ τον επόμενο χρόνο η απόδοσή της πέφτει και τερματίζει στη μέση της βαθμολογίας. Αυτή την περίοδο εμφανίζονται αρκετά διοικητικά προβλήματα με την παραίτηση του προέδρου του Δ.Σ. 

Το 1983 σε μια προσπάθεια ανάκαμψης δίνεται ιδιαίτερη βαρύτητα στην ομάδα των «εφήβων». Εκείνη τη χρονιά στις 19 Ιουλίου 1983 η ομάδα έδωσε αγώνα μπαράζ για την παραμονή, με αντίπαλο τον Αιολικό Μυτιλήνης στο Γήπεδο της Λεωφόρου Αλεξάνδρας, παρουσία 25.000 θεατών με τη Νίκη να επικρατεί έπειτα από το τελικό 2-2 στη διαδικασία των πέναλτι και να παραμένει στη Β΄ Εθνική. Το 1984 είναι μια πολύ κακή χρονιά για τη Νίκη. Το ηθικό της ομάδας είναι πολύ χαμηλό ενώ και οι επιδόσεις της δεν είναι ικανοποιητικές. Αυτή την περίοδο λαμβάνονται αποφάσεις μοιραίες για την ομάδα καθώς παύει να υπάρχει το καθεστώς των 2 ομίλων στη Β΄ Εθνική με την ταυτόχρονη μείωση των ομάδων σε 20, με αποτέλεσμα η ομάδα να βρεθεί στην Γ΄ Εθνική. 

Το 1985 βρίσκει την ομάδα στον Βόρειο Όμιλο της Γ΄ Εθνικής. Η αγωνιστική της πορεία χαρακτηρίζεται μέτρια έως καλή, ιδιαίτερα στα τελευταία παιχνίδια ενώ η διοίκηση προωθεί νέους στην ομάδα. Το 1986 παρά την καλή της πορεία κατατάσσεται 3η στην κατηγορία της. Στις 26 Ιανουαρίου 1986 γίνεται αγώνας ανάμεσα στη Νίκη Βόλου και τον Ολυμπιακό Βόλου με τις δυο ομάδες να ισοβαθμούν στις πρώτες θέσεις της βαθμολογίας, με το τελικό σκορ 2-0 και παρουσία 10.000 και πλέον φιλάθλων. Το 1987 η Νίκη Βόλου κατατάσσεται 3η και χάνει την άνοδο στη Β΄ Εθνική για μόλις 1 βαθμό. Κάτι όμως που το πετυχαίνει την επόμενη χρονιά κατακτώντας την 2η θέση.

Το 1989 καταφέρνει να παραμείνει στη Β΄ Εθνική με τους διοικητικούς παράγοντες να τονίζουν την ανάγκη μεγαλύτερης στήριξης από τον κόσμο. Η δεκαετία αυτή κλείνει ανεπιτυχώς καθώς η ομάδα υποβιβάζεται στην Γ΄ Εθνική έπειτα από μια κακή πορεία η οποία δεν άλλαξε παρά τις διαδοχικές αλλαγές προπονητών.

### Δεκαετία 1990
 
Αρχείο:Thomas Kyparissis.jpg|Θωμάς Κυπαρίσσης

Η τελευταία δεκαετία του αιώνα βρίσκει τη ομάδα στην Γ΄ Εθνική. Στις 19 Ιουνίου 1991 η ομάδα δίνει αγώνα μπαράζ παραμονής στην Καρδίτσα με αντίπαλο τη Λαμία παρουσία χιλιάδων φιλάθλων, η Νίκη κερδίζει 3-1 στα «πέναλτι» και παραμένει στην Γ΄ Εθνική. 

Η επόμενη χρονιά (1991–92) είναι μια από τις χειρότερες στην ιστορία της Νίκης αφού για πρώτη φορά στην ιστορία της υποβιβάζεται στην Δ’ Εθνική. Οι φίλαθλοι, η Διοίκηση και οι παίκτες συγκεντρώνουν τις δυνάμεις τους για μια καλύτερη πορεία. 

Το 1993 η Νίκη κερδίζει την επάνοδο στην Γ΄ Εθνική πετυχαίνοντας κατά μέσο όρο 3 γκολ ανά αγώνα. Η Νίκη τερμάτισε στη πρώτη θέση με 92 βαθμούς και τέρματα 100-20. Ο πρώτος της σκόρερ για εκείνη τη χρονιά ήταν ο Τέλης Καιμπαλίδης με 25 τέρματα, ενώ ξεχώρισε η νίκη με 11-0 επί του ΑΣ Διαγόρα Πολυδρόσου. Η καλή πορεία συνεχίζεται και το 1994 που βρίσκει τη Νίκη Βόλου πρωταθλήτρια Χειμώνα, δίχως όμως να έχει την ανάλογη συνέχεια με αποτέλεσμα να μην τα καταφέρει και να καταταχθεί 3η στον Βόρειο Όμιλο της Γ΄ Εθνικής. 

Την σεζόν 1994–95 η ομάδα τερματίζει στην 9η θέση της τελικής κατάταξης, έχοντας παρ’ όλα αυτά ικανοποιητική παρουσία σε πολλούς αγώνες. Χαρακτηριστική η επικράτηση με 4-0 επι της πρωτοπόρου Καστοριάς. Το 1996 η Νίκη με την καθοδήγηση του Οράσιο Μοράλες επανακάμπτει στη Β’ Εθνική κατακτώντας την πρώτη θέση στον όμιλό της. Είναι η χρονιά που βάση νομοθεσίας η ομάδα γίνεται ΠΑΕ. Τη σεζόν 1996–97 η Νίκη αρχίζει να ονειρεύεται τη δόξα του παρελθόντος αφού καταλαμβάνει την 6η θέση (με διαφορά 9 βαθμών από την 3η θέση) στη βαθμολογία της Β΄ Εθνικής με τον Παφλιά να αναδεικνύεται 1ος σκόρερ στην κατηγορία. 

Τη σεζόν 1997–98 αναπτερώνει και πάλι τις ελπίδες των φιλάθλων τερματίζοντας στην 5η θέση με αρκετές ελπίδες για άνοδο την Α΄ Εθνική. Τη σεζόν 1998–99 καταλαμβάνει την 17η θέση και υποβιβάζεται στην Γ΄ Εθνική, λόγω διοικητικών και οικονομικών προβλημάτων. Τη σεζόν 1999–00 η Νίκη τερματίζει στην 13η θέση και ισοβαθμεί με την ομάδα της Νεάπολης Θεσσαλονίκης και δίνει αγώνα μπαράζ στο γήπεδο της Νέας Σμύρνης τον οποίο κερδίζει με 2-4 και ετοιμάζεται για αγώνες μπαράζ για την παραμονή με το Λεωνίδιο Αρκαδίας, στα οποία η Νίκη χάνει 2 αγώνες εκτός έδρας και υποβιβάζεται στην Δ΄ Εθνική και η ομάδα επανέρχεται στον ερασιτέχνη.

### Δεκαετία 2000
 
Αρχείο:1 Sokratis Papastathopoulos (cropped).jpg|Σωκράτης Παπασταθόπουλος
Αρχείο:Györök Tamás.jpg|Ταμάς Γκιόροκ
Αρχείο:Eduardo Britos.jpg|Λούζ Εντουάρντο Μπρίτο
Αρχείο:Nerijus Astrauskas.JPG|Νερίγιους Αστράουσκας


Η νέα χιλιετία βρίσκει την ομάδα της Νίκης στην Δ΄ Εθνική. Το 2001 τερματίζει στην 3η θέση ενώ το 2002 καταφέρνει να επανέλθει στην Γ΄ Εθνική κατακτώντας την 1η θέση στον όμιλό της. Το 2003 τερματίζει 4η και εξασφαλίζει την επάνοδό της στη Β΄ Εθνική καλύπτοντας το κενό που δημιούργησε ο συμπολίτης Ολυμπιακός. 

Τη σεζόν 2003–04 η ομάδα τερματίζει στην 6η θέση με 49 βαθμούς. Αξιοσημείωτο αποτελέσματα εκείνης της χρονιάς για τους φιλάθλους είναι το παιχνίδι με τον Πανσερραϊκό τον Νοέμβριο του 2003 καθώς η ομάδα της Νίκης κέρδιζε 3-0 στο ημίχρονο και το τελικό αποτέλεσμα ήταν 3-3. Τη σεζόν 2004–05 η ομάδα κάνει μια καταπληκτική πορεία και το 2005 τη βρίσκει πρωταθλήτρια χειμώνα όμως κάποια ατυχή αποτελέσματα τη φέρνουν στην 4η θέση χάνοντας την άνοδο για 2 βαθμούς. 

200px|μικρογραφία|Από αγώνα της Νίκης Βόλου με τον Μακεδονικό τη σεζόν 2008-2009 στο πρωτάθλημα της Γ' Εθνικής.

Τη σεζόν 2005–06 η ομάδα τερματίζει περίπου στη 10η θέση της βαθμολογίας κάνοντας μια μέτρια πορεία σε σύγκριση με τις δύο προηγούμενες. Μάλιστα τον Δεκέμβριο του 2005 η ομάδα πετυχαίνει μια σπουδαία νίκη για τον θεσμό του Κυπέλλου Ελλάδος αποκλείοντας με σκορ 1-4 εκτός έδρας τον Ιωνικό με τον Σαϊτιώτη να πετυχαίνει 3 γκολ και τα μέσα της εποχής να αποθεώνουν την ομάδα. Τη xρονιά εκείνη η Νίκη έφτασε μέχρι τα Προημιτελικά του θεσμού. 

Η σεζόν 2006–07 ήταν η πιο απογοητευτική της ομάδας καθώς τερματίζει στην 18η θέση και υποβιβάζεται στην Γ΄ Εθνική, λόγω πολλών προβλημάτων του καλοκαιριού. Εκεί θα παραμείνει μέχρι και το τέλος αυτής της δεκαετίας παρουσιάζοντας μέτριο αγωνιστικό πρόσωπο και με πολλά και έντονα διοικητικά αλλά και οικονομικά προβλήματα.

### Δεκαετία 2010
 
Αρχείο:TasosKyriakos.jpg|Τάσος Κυριάκος
Αρχείο:Victoras Iacob.JPG|Βίκτορας Ιάκομπ
Αρχείο:ALLAN MOISES LALIN PEREZ.jpg|Aλαν Λαλίν
Αρχείο:Jonas Ivens.jpg|Γιόνας Ιβενς
Αρχείο:Andriy Yakovlyev.jpg|Αντρέι Γιακόβλεφ

Η συγκεκριμένη δεκαετία μπορεί να χαρακτηριστεί ως μια από τις πιο πολυτάραχες αλλά και συναισθηματικά ανάμεικτες της ιστορίας της Νίκης Βόλου. Η περίοδος 2010–2012 βρίσκει την ομάδα στην Γ΄ Εθνική κατηγορία. Το 2011 τερμάτισε στην 11η θέση σε μια απογοητευτική χρονιά ενώ το 2012 κατέλαβε την 2η θέση που την οδήγησε στα μπαράζ ανόδου όπου και κατέκτησε την άνοδο και επανήλθε στη Β΄ Εθνική. 

Η σεζόν 2012–13 βρίσκει την ομάδα στη Φούτμπολ Λιγκ, με ένα δυνατό σύνολο με αρκετούς έμπειρους παίκτες και με την ομάδα να χρησιμοποιεί και πάλι ως έδρα το Πανθεσσαλικό Στάδιο. Κάνοντας μια καλή πορεία καταφέρνει να μπει στα Play off ανόδου στη Σούπερ Λιγκ, χωρίς όμως να μπορεί να κάνει την υπέρβαση. 

Η σεζόν 2013–14 ήταν η χρονιά που η ομάδα γιόρταζε τα 90 χρόνια της, έτσι ο στόχος δεν μπορούσε να είναι άλλος από την άνοδο. Η ομάδα με τον Παναγιώτη Τζαναβάρα στο τιμόνι ξεκίνησε το πρωτάθλημα εντυπωσιακά αποδίδοντας ένα σπάνιας ομορφιάς ποδόσφαιρο. Η αλλαγή προπονητή, πριν τα μισά του πρωταθλήματος, φάνηκε να επηρεάζει την ομάδα. Η άφιξη όμως του Αλέκου Βοσνιάδη που είχε στεφθεί πρωταθλητής Φούτμπολ Λιγκ την προηγούμενη χρονιά με τον Απόλλωνα Σμύρνης, έδωσε τον αέρα πρωταθλητή στους παίκτες. Το τέλος της κανονικής διάρκειας του πρωταθλήματος βρίσκει την ομάδα στα πλέι-οφ ανόδου για ακόμη μια χρονιά. Η κακή αρχή με την εντός έδρας ήττα από τον Αιγινιακό σκόρπισε απογοήτευση στους φιλάθλους, όμως την επόμενη αγωνιστική, στις 13 Απριλίου 2014, ήρθε η νίκη στο Ε.Α.Κ. Βόλου απέναντι στον Ολυμπιακό Βόλου αναπτερώνοντας τις ελπίδες όλων. Με εντυπωσιακές εμφανίσεις και εκπληκτικές εκτός έδρας εμφανίσεις η Νίκη κατάφερε να εξασφαλίσει μαθηματικά την άνοδο στη Σούπερ Λιγκ. Στον τελευταίο αγώνα των πλέι-οφ η Νίκη υποδεχόταν τον Ηρακλή στο Πανθεσσαλικό και 13.000 κόσμου δημιούργησαν μια καυτή ατμόσφαιρα για να γιορτάσουν την άνοδο της ομάδας και είδαν την ομάδα να κερδίζει με 4-0. Τα αποτελέσματα όμως αυτής της αγωνιστικής έφεραν την ανατροπή στη Βαθμολογία και έτσι η Νίκη όχι μόνο κέρδισε την άνοδο αλλά κατέκτησε στο νήμα και τον τίτλο της Πρωταθλήτριας Φούτμπολ Λιγκ 2013–14. Το τελικό σφύριγμα έφερε ξέφρενους πανηγυρισμούς με τον κόσμο να γεμίζει τους δρόμους της πόλης για να πανηγυρίσει την ιστορική αυτή επιτυχία. 

Η επόμενη χρονιά βρίσκει τη Νίκη στη Σούπερ Λιγκ, έχοντας να αντιμετωπίσει το πρόβλημα της μη αδειοδότησης και του περιορισμού των μεταγραφών. Τη χρονιά εκείνη παρουσιάζεται ένα νεανικό σύνολο υπό τις οδηγίες του Ολλανδού τεχνικού Βίλιαν Φλούτ, κάνοντας μάλιστα πρεμιέρα στο Γήπεδο Καραϊσκάκη με τον Ολυμπιακό Πειραιώς. Έπειτα από 15 αγώνες και υπό το βάρος των οικονομικών προβλημάτων η ομάδα αποσύρθηκε από το πρωτάθλημα με 2 νίκες, 1 ισοπαλία και 12 ήττες.

Η σεζόν 2015–16 ξεκινά με την ομάδα να συμμετέχει στο πρωτάθλημα της Γ΄ Εθνικής και ταυτόχρονα να επιστρέφει στο γήπεδο Παντελής Μαγουλάς. Τη χρονιά εκείνη κατακτά την 3η θέση του 2ου Ομίλου, μια θέση που δεν της εξασφάλισε την άνοδο στην επόμενη κατηγορία, 

Το καλοκαίρι του 2016 ανέλαβε την ομάδα ο επιχειρηματίας και σύμβουλος τραπεζοασφαλιστικών θεμάτων, Σάκης Τζήμας, ο οποίος αποχώρησε τον Ιούλιο του 2017. Επί θητείας του, τη σεζόν 2016–17 κατέλαβε την 6η θέση του βαθμολογικού πίνακα με μία μέτρια πορεία. 

Τη σεζόν 2017–18 πραγματοποιεί μια καλή πορεία, αλλά τερματίζει 2η με διαφορά 17 βαθμών από τον πρώτο, χάνοντας έτσι την είσοδο της στους ομίλους των μπαράζ για την άνοδο στη Φούτμπολ Λιγκ.

Η σεζόν 2018–19 είναι μια από τις πιο ανατρεπτικές, αλλά συνάμα και μια από τις καλύτερες χρονιές της Νίκης στην Γ΄ Εθνική μιας και συγκέντρωσε μια συγκομιδή από 69 βαθμούς, 23 νίκες, 2 ισοπαλίες και μια ήττα, καταφέρνοντας να κάνει τη διαφορά και να υπερτερεί με μεγάλη διαφορά στα τέρματα. Το πρωτάθλημα ξεκίνησε με την Νίκη να δείχνει θετικά δείγματα, αλλά το ισόπαλο ματς με τον Α.Ο. Σελλάνων τη ρίχνει στη δεύτερη θέση, στην οποία παραμένει μέχρι τον Δεκέμβριο του 2018. Αυτό όμως που έδωσε αισιοδοξία στους φιλάθλους για κάτι καλύτερο, είναι το ματς με την ομάδα της Στυλίδας στις 20 Ιανουαρίου 2019 με σκορ-ρεκόρ που βγήκε 8-0. Από τότε πραγματοποιεί μια καλή πορεία, αλλά χάνει απο τον Ολυμπιακό Βόλου στις 17 Φεβρουαρίου, και ισοβάθμησε στην πρώτη θέση, με τον Ολυμπιακό να έχει το πλεονέκτημα. Έτσι, τερμάτισε στην δεύτερη θέση του 4ου ομίλου και στη συνέχεια ηττήθηκε στους αγώνες μπαράζ μεταξύ δευτεραθλητριών από την ομάδα του Θεσπρωτού. Προβιβάστηκε, όμως στη Φούτμπολ Λιγκ, αναπληρώνοντας κενές θέσεις που δημιοργήθηκαν στην επαγγελματική κατηγορία. Ο σύλλογος ήταν προετοιμασμένος γι αυτό το ενδεχόμενο από το καλοκαίρι και προχώρησε σε διαδικασίες σύστασης Π.Α.Ε. με το διακριτικό τίτλο «Π.Α.Ε. Νίκη Βόλου 1924». 

Παράλληλα, εκείνη την σεζόν συμμετείχε και στους ομίλους του Κυπέλλου Ελλάδας ύστερα από 3 χρόνια, έχοντας αντιπάλους στον 7ο όμιλο την Ξάνθη, την Κασσιόπη Κέρκυρας και τον ΟΦΗ. Σε αυτόν τον όμιλο το μοναδικό ματς που κατάφερε να πάρει βαθμούς ήταν αυτό κόντρα στην Ξάνθη στις 19 Δεκεμβρίου 2018, με την Νίκη να κερδίζει με 1-0 με γκολ του Τζιώρα στο 72ο λεπτό. Στην βαθμολογία του ομίλου ισοβάθμησε με την Κασσιόπη και έχασε την είσοδο της στην Φάση των 16 για έναν βαθμό.

Τη σεζόν 2019–20 η ομάδα της Νίκης Βόλου τερμάτισε στην 5η θέση του βαθμολογικού πίνακα της Φούτμπολ Λιγκ με 37 βαθμούς σε ισοβαθμία με την Ιεράπετρα, μετά τη διακοπή λόγω κορωνοϊού, χάνοντας την άνοδο στην ισοβαθμία. Στο Κύπελλο Ελλάδας αποκλείστηκε από τον Αιολικό Μυτιλήνης με 1-0, σε μια περίοδο αγωνιστικής μετριότητας για την ομάδα της Νίκης.

### Δεκαετία 2020
 
Αρχείο:Mattias Johansson 2021.jpg|Ματίας Γιόχανσον
Αρχείο:Equality Cup 2024, Zenit - Santos 04 - Ed Carlos (cropped).jpg|Εντ Κάρλος
Αρχείο:Lucas Gabriel López García.jpg|Λούκας Γκαρσία
Αρχείο:Felix Mathaus - Petrolul Ploiesti vs Chindia Targoviste, 28 January 2023.jpg|Φέλιξ Ματάους
Αρχείο:Célébration EG (9).jpg|Οσκαρ Σιαφά
Αρχείο:Apostolos Vellios 2016.jpg|Απόστολος Βέλλιος

Η νέα δεκαετία βρίσκει την Νίκη και πάλι στην Φούτμπολ Λιγκ κάνοντας μια κακή χρονιά τερματίζοντας 8η στον βαθμολογικό πίνακα του νότιου ομίλου σώζοντας τη χρονιά σε ισοβαθμία με τον Αστέρα Βλαχιώτη στους 22 βαθμούς. Έτσι, εξασφάλισε τη συμμετοχή της στη νέα Σούπερ Λιγκ 2 της περιόδου 2021–22.

Τη σεζόν 2021–22 η Νίκη έκανε μια ικανοποιητική πορεία σε σχέση με την προηγούμενη, καθώς εξασφάλισε από νωρίς την παραμονή και τερμάτισε στην 4η θέση με απόσταση ενός βαθμού από την 3η, έχοντας μέτρια έως καλή παρουσία στα ματς. Την επόμενη σεζόν (2022–23) σημείωσε και πάλι μια καλή πορεία και τερμάτισε στην 3η θέση του βαθμολογικού πίνακα, πληρώνοντας το κακό ξεκίνημα που έκανε. 

Στο ίδιο μοτίβο κύλησε και η επόμενη σεζόν (2023–24) με την Νίκη Βόλου να μην καταφέρνει ούτε αυτή την χρονιά τον πολυπόθητο στόχο της ανόδου μένοντας νωρίς πίσω στην βαθμολογία, αλλά πέτυχε την είσοδο στα πλέι οφ στα οποία είχε ρόλο ρυθμιστή με αποτέλεσμα να τερματίσει στην 4η θέση. Επίσης, εκείνη την σεζόν έκανε μια εκπληκτική πορεία στο Κύπελλο Ελλάδας φτάνοντας μέχρι και στα Προημιτελικά μετά από 18 χρόνια, εκεί όπου αντιμετώπισε τον ισχυρό Άρη από τον οποίο αποκλείστηκε με συνολικό σκορ 5-2 (3-0 στην Θεσσαλονίκη και 2-2 στον Βόλο), με την Νίκη να έχει αξιόλογη παρουσία και στα δύο ματς.

Έτσι τα 100 χρόνια της ομάδας συμπληρώνονται έχοντας μια σταθερή πορεία στο δεύτερο τη τάξει ποδοσφαιρικό πρωτάθλημα της χώρας, χωρίς κάτι βαθμολογικά αξιόλογο.

Τη σεζόν 2024–25 η Νίκη έκανε μια μέτρια αγωνιστική πορεία, πού είχε ως αποτέλεσμα την είσοδο της στα πλέι άουτ στα οποία ήταν η πρώτη από όλες τις ομάδες των πλέι άουτ την κατηγορίας που εξασφάλισε την παραμονή, τερματίζοντας στην 7η θέση. 

Την επόμενη σεζόν (2025–26) η Νίκη θέτοντας υψηλούς στόχους με προπονητή τον Κώστα Γεωργιάδη και την προσθήκη έμπειρων ποδοσφαιριστών από υψηλότερες κατηγορίες όπως ο Γιάννης Λουκίνας, ο Απόστολος Βέλλιος, ο Άνταμ Τζανετόπουλος και παικτών που διακρίθηκαν στην Σούπερ Λιγκ 2 της προηγούμενης περιόδου όπως οι Παύλος Έππας και Ραφαήλ Πέττας, διεκδίκησε με αξιώσεις την άνοδο στην Σούπερ Λιγκ 1. Τερμάτισε στην δεύτερη θέση στην κανονική περίοδο στο -5 από τον Ηρακλή, ισόβαθμη με την Αναγέννηση Καρδίτσας αλλά στα πλέι οφ πραγματοποίησε μέτρια πορεία χάνοντας εντός έδρας από την Ηρακλή και φέρνοντας ισοπαλίες στην Καρδίτσα και την Τρίπολη μένοντας στο -9 από τον "Γηραιό" την τρίτη αγωνιστική χάνοντας τις ελπίδες της για άνοδο. Τερμάτισε εν τέλει στην δεύτερη θέση με 29 βαθμούς έναντι 38 του Ηρακλή που πήρε την άνοδο. Η Νίκη είχε την καλύτερη επίθεση του ομίλου της με 46 γκολ εκ των οποίων τα 14 πέτυχε ο Γιάννης Λουκίνας.

## Έμβλημα

Αρχείο:Γυμναστικός Σύλλογος Προσφύγων Βόλου.jpeg |Το λογότυπο του Γ.Σ. Προσφύγων Βόλου
Αρχείο:Niki Volou (ancien logo).svg|Παλαιότερο λογότυπο
Αρχείο:Niki Volos old logo.gif|Έως το 2005
Αρχείο:Niki Volos logo 2005.jpg|2005–2006
Αρχείο:Niki Volos.png|2006–2018
Αρχείο:Νίκη Βόλου.svg|2018–2019(λογότυπο ερασιτέχνη)
Αρχείο:Niki Volos F.C.png|2019–σήμερα
Αρχείο:Niki Volos 100 years logo.png|Επετειακό λογότυπο για τα 100 χρόνια του συλλόγου


### Κύρια αμφίεση

## Οικονομικά και ιδιοκτησιακό
### Επωνυμία
Η επωνυμία της Αθλητικής Ανώνυμης Εταιρείας (ΑΑΕ), απαραίτητης για τη συμμετοχή της ομάδας (ΠΑΕ) σε επαγγελματική ποδοσφαιρική κατηγορία, έχει αλλάξει με το πέρασμα των χρόνων ως ακολούθως:

### Διοικητική Διάρθρωση

### Ιδιοκτήτες Π.Α.Ε.

### Πρόεδροι

## Επιτυχίες
### Τίτλοι

### Διακρίσεις

## Γήπεδο
### Πλατεία Βασιλέως Γεωργίου Α΄ (1924–1930)
Το τμήμα ποδοσφαίρου του Γ.Σ. Νίκη Βόλου χρησιμοποιούσε ως αγωνιστική έδρα την πλατεία Βασιλέως Γεωργίου Α΄ (το σημερινό πάρκο του Αγίου Κωνσταντίνου στο Βόλο). Τα αποδυτήρια βρίσκονταν στο «Καρτάλιο», γωνία Πολυμέρη και Κασσαβέτη.

### Γήπεδο «Παντελής Μαγουλάς»

### Πανθεσσαλικό Στάδιο

### Αλλά γήπεδα
Από το 2019 έως το 2024 η Νίκη Βόλου χρησιμοποιούσε ως δεύτερη αγωνιστική έδρα και προπονητικό κέντρο το Δημοτικό Στάδιο Νεάπολης Βόλου. Παράλληλα κατά περιόδους χρησιμοποίησε και το Δημοτικό Στάδιο Βόλου.

## Δυναμικό Ομάδας

### Ποδοσφαιριστές
Το δυναμικό της ανδρικής ομάδας ποδοσφαίρου της Νίκης Βόλου για την αγωνιστική περίοδο 2025–2026:

### Επιτελεία

## Αγωνιστική πορεία
Η πορεία της Νίκης Βόλου από την αρχή των επίσημων πρωταθλημάτων:

### Σύνολα συμμετοχών στα εθνικά πρωταθλήματα

## Στατιστικά
### Αγώνες στις εθνικές κατηγορίες (<small>έως 2025–26</small>)
Στην λίστα περιλαμβάνονται και οι αγώνες διαβάθμισης για την άνοδο και την παραμονή, όσο και τα πλέι οφ ανόδου.

### Νίκες

### Εισιτήρια

### Πρώτοι σκόρερ ανά σεζόν

## Προπονητές

## Αξιομνημόνευτοι ποδοσφαιριστές

Τον Ιούλιο του 2025, η ΠΑΕ ανακοίνωσε ηλεκτρονική ψηφοφορία για  τους 24 κορυφαίους της ιστορίας του συλλόγου στα 100 του χρόνια. Αλφαβητικά:

Στη ψηφοφορία βρέθηκαν και οι:

{|
|- style="vertical-align: top;"
|
*  Αποστολίδης Μανώλης

*  Αϊβαλιώτης Γιώργος
*  Ανδρέου Μάκης

*  Ανδρουτσόπουλος Θοδωρής

*  Βαϊράμογλου Δημήτρης

*  Βαλαχάς Απόστολος

*  Βαταμίδης Τάκης

*  Γιώργος Βλαχούδης

*  Βούρας Ηλίας

*  Βουρούκος Κώστας

*  Γάκης Παναγιώτης

*  Γάτος Γιώργος

*  Γίδαρος Γιάννης

*  Γκάγκας Σπύρος

*  Γκαμέτης Νίκος

*  Γκαρσία Λούκας

*  Γκιούγκης Κώστας

*  Δεβριάδης Νίκος

*  Ζαγκαβιέρος Γιάννης

* Ζαντερίου Αντώνης

*  Καζανίδης Γιώργος

*  Κάιας Σπύρος

*  Καϊμπαλίδης Τέλης

*  Καλπάκης Γιώργος

|
*  Καραγκιόζης Κώστας

*  Γιώργος Καραηλίου
*   Καρακώστας Ηλίας

*   Κασιούρας Γιώργος

*  Κατιανός Κώστας

*  Κατσαλής Λευτέρης
*  Κατσικάς Αστέριος

*  Κολοβός Δήμος

*  Κοντογιάννης Θοδωρής

*  Κώστας Κουκλάκης

*  Κουτσοκώστας Κώστας

*  Κόφφας Δημήτρης

*  Κράλλης Πασχάλης

*  Κυριακίδης Παύλος

*  Δημήτρης Λαλές

*  Λεφάκης Βασίλης

*  Μακρόπουλος Γιώργος

*  Τάσος Μανιατάκης

*  Μανουσάκης Δημοσθένης

*  Μαρσουβανίδης Κώστας

*  Μαύρος Κώστας

*  Μέτσε Νέτι

*  Μιτζηλαίος Στέλιος

|
*  Μόσχος Βασίλης

*  Μπακιρτζίδης Γιώργος

*  Μπαλάφας Δημήτρης

*  Μπόνος Σωκράτης

*  Νάνος Συμεών

*  Ντάφης Σταύρος

*  Οικονόμου Τάκης

*  Παναγιωτόπουλος Γιώργος

*  Βασίλης Πανόπουλος

*  Πανταζόπουλος Βαγγέλης

*  Παντελόγλου Κώστας

*  Παπαδόπουλος Κώστας

*  Παπαδόπουλος Θοδωρής

*  Παπαπούλιος Γιώργος

*  Σωκράτης Παπασταθόπουλος

*  Παπέτας Χρήστος

*  Παρασκευάς Μανώλης

*  Πετράκης Γιάννης

*  Πετρίκης Χρήστος

*  Πέτρου Άκης

*  Πουλάκος Γιώργος

*  Ρηγίνος Βαγγέλης

*  Σταμουλάκης Βαγγέλης
*  Σπανάκης Νίκος

*  Σπάσιτς Ιγκόρ

*  Κώστας Σταματίου

|

*  Στέκας Γιώργος

*  Τζίνης Νίκος

*  Τικταπανίδης Θανάσης

*  Γιώργος Τριχιάς

*  Τσάγγαρης Γιάννης

*  Θοδωρής Τσαλούχας

*  Τσέροβιτς Σέρτζιαν

*  Τσιμπερίδης Γιώργος

*  Τσιούμας Νίκος

*  Τσίρκοβιτς Μίοντραγκ

*  Τσιφλόγλου Γιάννης

*  Τάκης Τσόγκας

*  Τσομπανόπουλος Θωμάς

*  Τσουκαλάς Θανάσης

*  Σταύρος Τσουκαλάς

*  Βαγγέλης Τσουκάλης

*  Τσόχας Τάκης

*  Φασουράκης Γιάννης

*  Μανώλης Χανταμπάκης

*  Χαραλαμπίδης Στέφανος

*  Χασάπης Θεοδόσης

*  Χατζηκωνσταντίνου Γιώργος

*   Χρυσοστομίδης Μπάμπης

Αλλοι αξιόλογοι ποδοσφαιριστές:

*  Θωμάς Κυπαρίσσης
*  Ηλίας Σολάκης
*  Νικολά Ντικουμέ
*  Απόστολος Λιολίδης
*  Τάσος Κυριάκος

## Διατελέσαντες αρχηγοί

*Με έντονα γράμματα οι αρχηγοί με καταγωγή από την Μικρασία.

## Σημειώσεις


## Πηγές
* Εφημερίδα *"ΑΘΛΗΤΙΚΗ ΗΧΩ"*
* Αγγελική Θανασούλη, *Ένας Αιώνας Νίκη Βόλου 1924-2024*, Εκδόσεις Καρεκλίδη, Βόλος 2025
* Θανάσης Βογιατζής, *Η Νίκη μας και πάλι πρωτάθλημα θα πάρει!...*, Εκδόσεις Σύγχρονη Εποχή, Αθήνα 2020
* Αναστασία Αθανασιάδου - Κυριακή Δανιηλίδου,  *Γυμναστικός Σύλλογος "Η ΝΙΚΗ" από την Ιωνία...στη Νέα Ιωνία*, Πολιτιστική Εστία Μικρασιατών Νέα Ιωνίας Μαγνησίας ΙΩΝΕΣ, Βόλος 2002
*Οι σκόρερ της Νίκης 1960-2014 taxydromos.gr

## Παραπομπές


## Εξωτερικοί σύνδεσμοι
* 
* 
* 
* Τρέχοντα αποτελέσματα αγώνων της Νίκης Βόλου
* Πανθεσσαλικό Στάδιο, πληροφορίες στον ιστότοπο Stadia.gr
* Γήπεδο «Παντελής Μαγουλάς», πληροφορίες στον ιστότοπο Stadia.gr

Ανδρων
Κατηγορία:Ποδοσφαιρικές ομάδες Ελλάδας
Κατηγορία:Ιδρύσεις ποδοσφαιρικών ομάδων το 1924